Diari Oficial de la Generalitat Valenciana


Sumari del DOGV 9938, del 17-09-2024 (2024/9155)

RESOLUCIÓ de 26 de juliol de 2024, de la Direcció General d’Urbanisme, Paisatge i Avaluació Ambiental, per la qual s’ordena la publicació de l’informe ambiental i territorial estratègic del Pla de millora del Pla parcial del sector 6 Pla Roig – Banyeres de Mariola en el terme municipal de Banyeres de Mariola. Expedient 36-2021-EAE.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9938

Data del DOGV
:   17-09-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/9155

CVE
:   SAWQ-W-7251-8993

Data del document
:   26-07-2024

Organisme emissor
:   Conselleria de Medi Ambient, Infraestructures i Territori

Tipus de document
:   Resolució

D’acord amb l’article 53.7 del Decret legislatiu 1/2021, de 18 de juny, del Consell, d’aprovació del text refós de la Llei d’ordenació del territori, urbanisme i paisatge, que establix la publicació en el *Diari Oficial de la Generalitat Valenciana*  de l’informe ambiental i territorial estratègic, resolc:

Publicar en el *Diari Oficial de la Generalitat Valenciana*  l’informe ambiental i territorial estratègic corresponent a l’expedient 36-2021-EAE Banyeres de Mariola (Alacant).

«Informe ambiental i territorial estratègic

Tràmit: Avaluació Ambiental del Pla de millora del Pla parcial del sector 6 Pla Roig – Banyeres de Mariola

Promotor: Ajuntament de Banyeres de Mariola

Autoritat substantiva: Comissió Territorial d’Urbanisme d’Alacant

Localització: Terme Municipal de Banyeres de Mariola (Alacant)

Expedient: 36-2021-EAE

La Comissió d’Avaluació Ambiental, en sessió del 19 de maig de 2022, va adoptar el següent

ACORD

Vista la proposta de l’informe ambiental i territorial estratègic de l’avaluació ambiental del «Pla de millora del Pla parcial del sector 6 Pla Roig de Banyeres de Mariola», en els termes següents:

Amb data 25 de maig de 2021 ha tingut entrada en el Servei d’Avaluació Ambiental Estratègica la sol·licitud d’inici de l’avaluació ambiental i territorial estratègica del Pla de Millora del Pla parcial del sector 6 Pla Roig del municipi de Banyeres de Mariola.

1. Documentació presentada

El Servei Territorial d’Urbanisme d’Alacant remet, amb data 24 de maig de 2021, la documentació del Pla de millora del Pla parcial del sector 6 Pla Roig de Banyeres de Mariola (Alacant) d’acord amb el que s’establix en l’article 52.2 (procediment simplificat) del Decret legislatiu 1/2021 de 18 de juny del Consell d’aprovació del text refós de la Llei 5/2014, de 25 de juliol, d’ordenació del territori, urbanisme i paisatge de la Comunitat Valenciana (TRLOTUP).

La documentació consta de:

1. Document inicial estratègic (DIE).

2. Esborrany del Pla de millora del Pla parcial del sector 6 Pla Roig de Banyeres de Mariola.

3. Informes de l’Ajuntament.

2. Informació territorial

El terme municipal de Banyeres de Mariola pertany a la comarca de l’Alcoià. El seu relleu està caracteritzat pel corredor prebètic, el qual es coneix com la Vall de Beneixama, que s’emmarca entre dos llargues alineacions muntanyenques, la serra de la Solana i la serra de Mariola, i que està constituït per un mosaic de formacions naturals complex i cultius tradicionals amb una gran importància ambiental. Banyeres limita amb Ontinyent i Fontanars dels Alforins, al nord; Beneixama i Biar, a l’oest; Onil, al sud, i Alcoi i Bocairent, a l’est.

En el terme municipal es localitzen el ZEC els Alforins (ES5213054), així com el LIC Serres de Mariola i el Carrascar de la Font Roja (ES0000213) i la ZEPA Serres de Mariola i de la Font Roja (ES0000474). A més, el terme municipal està integrat parcialment en els paisatges de rellevància regional PRR 20, Serres de l’interior d’Alacant, Mariola, Maigmó i Penya Roja i PRR 21, Foies d’Alcoi i Castalla i vall de Bocairent.

L’àmbit íntegre del «Pla de millora del Pla parcial del sector 6 Pla Roig» està inclòs en el PORN del Parc Natural de la Serra de Mariola, zonificat com a «B.5. Àrea urbana».

3. Planejament vigent

El planejament vigent a Banyeres de Mariola està regulat per les normes subsidiàries de planejament aprovades per la Comissió Territorial d’Urbanisme d’Alacant el 28 de juliol de 1997 (BOP núm. 254 de 5 de novembre de 1997).

Les normes subsidiàries van ser objecte d’avaluació ambiental i es va emetre la declaració d’impacte ambiental el 16 d’abril de 1997 (Expedient 210/3825 HXV) favorable amb condicions.

Posteriorment, s’han dut a terme diverses modificacions.

4. Objecte, àmbit, descripció i justificació de la modificació

Antecedents:

• El Ple de l’Ajuntament, en data 27 de maig de 2008, va acordar l’aprovació definitiva del Pla parcial del sector 6 i l’adjudicació del programa d’actuació integrada per al desenrotllament de l’àmbit esmentat.

• La documentació relativa a estes actuacions es va remetre al Servei Territorial d’Urbanisme d’Alacant en data 3 de juliol de 2008.

• En data 17 de desembre de 2018 té entrada en l’Ajuntament de Banyeres de Mariola la resolució del director general d’Urbanisme per tal que l’Ajuntament acordara la revisió d’ofici de l’acord del ple esmentat de 27 de maig de 2008. La causa que ho va motivar va ser el fet que el pla parcial que s’havia aprovat afectava l’ordenació estructural, i la competència per a l’aprovació definitiva era autonòmica.

• En data 17 de gener de 2019 la Junta de Govern Local de l’Ajuntament va adoptar un acord d’inici dels tràmits administratius per a la revisió d’ofici de l’acord del Ple de l’Ajuntament de 27 de maig de 2008.

• En data 16 de març de 2021, el Ple de l’Ajuntament va acordar presentar davant de l’òrgan substantiu autonòmic la sol·licitud d’inici d’avaluació ambiental i territorial estratègica del Pla parcial del sector 6.

La proposta té per objecte modificar la delimitació del sector i excloure la part que pertany al terme municipal de Bocairent, que suposa una superfície de 10.973 m², i la via pecuària situada al nord. Així, la superfície del sector, que era de 95.459 m² passa a ser de 84.486 m² després d’excloure la franja que pertany a Bocairent. S’establix, a més, l’ordenació detallada del sector, de manera que es definix una xarxa viària sensiblement paral·lela a la vora nord, i es preveuen dos zones verdes en l’extrem oest, amb una superfície total de 5.069,5 m². La banda situada al nord, en continuïtat amb la via pecuària, es qualifica d’equipament, i té una superfície de 8.814 m².

Per a aconseguir este objectiu es plantegen una sèrie de millores pel que fa al Pla parcial aprovat:

– Una major integració del Pla en l’entorn.

– Desenrotllar la nova programació en tres fases o unitats d’execució (UE).

– Ajustar el sector a la realitat topogràfica i adaptar-lo a l’orografia.

– Mantindre la via pecuària «Camí de la Mallaeta» en l’estat actual.

– Integrar l’equipament dotacional públic existent en el sector, dins del que es considera la zona de protecció del «Camí de la Mallaeta».

– Considerar la planificació d’acord amb la perspectiva de gènere i la millora de la mobilitat.

– Substituir el depòsit d’aigua potable i l’estació de bombament per una zona verda.

– Ajustar les dotacions del sector i el quadro de superfícies.

– Ajustar les alineacions d’illa i les condicions de parcel·lació.

L’àmbit d’actuació es concreta en l’àrea del sector 6 denominada «Pla Roig», la qual es definix en les NS de Banyeres de Mariola. Este sector, amb una superfície de 84.486 m², limita:

– Al nord-nord-est: amb la via pecuària «Camí de la Serra de Mariola».

– A l’est: amb el terme municipal de Bocairent.

– Al sud: amb sòl no urbanitzable comú, delimitat per un camí rural, en la part oriental, i en l’occidental, amb la zona urbana PRI «VillaInterlaken».

– A l’oest: amb l’avinguda 25 d’Abril.

![](https://dogv.gva.es/publicaciones/imagesSF/2024/9/10/1207352/26_1726222293476_1478593529052019388_imagen.png)![](https://dogv.gva.es/publicaciones/imagesSF/2024/9/10/1207352/27_1726222293479_5973533963200307177_imagen.png)

*Imatge 1. Ubicació del sector 6 «Pla Roig» de Banyeres de Mariola*

A continuació es descriuen les alternatives considerades que es proposen:

Alternativa 0. Manteniment de la situació vigent. Esta alternativa suposaria que el sector continuarà amb l’ordenació actual, aprovada en maig de 2007, en una sola fase, i que urbanitza completament la via pecuària «Camí de la Mallaeta».

Alternativa 1. Alternativa triada. Arreplega les inquietuds plantejades per l’Ajuntament de Banyeres de Mariola perquè s’adeqüe de manera òptima amb l’entorn i perquè la implantació siga sostenible en el temps. En este cas, la via pecuària «Camí de la Mallaeta» es pot considerar que es manté en el seu estat actual, ja que s’exclou del sector, i apareix una franja d’amortiment de 20 m d’ample entre la via i la zona residencial.

![](https://dogv.gva.es/publicaciones/imagesSF/2024/9/10/1207352/28_1726222293483_8738493126170168377_imagen.png)

*Imatge 2. Alternativa triada*

El document proposa que l’administració competent, en este cas, la municipal, duga a terme el seguiment ambiental del Pla de millora del Pla parcial del sector 6 Pla Roig de Banyeres de Mariola, i indica que tindrà especial incidència en el control dels processos d’esplanació i moviment de terres, posant l’accent en l’afecció a la vegetació, la qualitat de l’aire i la gestió de residus.

Pel que fa als efectes previsibles sobre el medi ambient:

Segons la documentació presentada, les actuacions proposades es troben en un àmbit antropitzat que es correspon amb antics terrenys agrícoles, els quals actualment estan parcialment abandonats, amb matoll de transició. En el DIE també s’indica que els terrenys del sector fan la funció d’abocadors de residus inerts i altres restes de construcció improvisats, així com de circuits per a la pràctica de motocròs. Pels motius que s’han exposat, el DIE considera que la integració urbanística proposada potenciarà els valors paisatgístics i naturals.

5. Consultes realitzades

Per part de l’òrgan ambiental, d’acord amb l’article 53.1 del TRLOTUP, la documentació aportada s’ha sotmés a consulta, per tindre la condició d’administracions públiques afectades, a:

|  |  |  |
| --- | --- | --- |
| *Administració pública consultada* | *Consulta* | *Informe* |
| DG Política Territorial i Paisatge |  |  |
| Servei Ordenació del Territori (PATRICOVA) | 30.09.2021 | 29.03.2022 |
| Servei d’Ordenació del Territori (ETCV) | 30.09.2021 | 23.03.2022 |
| Servei d’Infraestructura Verda i Paisatge | 30.09.2021 | 04.05.2022 |
| DG Política Territorial i Paisatge  Servei de Planificació | 30.09.2021 | - |
| DG Obres Públiques, Transport i Mobilitat  Servei de Mobilitat | 30.09.2021 | - |
| DG Medi Natural  Servei d’Ordenació i Gestió Forestal  Servei d’Espais Naturals Protegits i XN2000  Servei de Vida Silvestre i XN2000 | 30.09.2021  10.05.2022 | 04.04.2022  10.11.2021  18.05.2022 |
| Entitat de Sanejament d’Aigües (EPSAR) | 30.09.2021 | 11.02.2022 |
| Servei Territorial d’Urbanisme | - | 24.05.2021  18.03.2022 |

  

Nota: Els informes rebuts es podran consultar, una vegada s’haja emés este IATE, en la pàgina web:

<https://agroambient.gva.es/va/web/evaluacion-ambiental/seguiment-d-expedients-d-avaluacio-ambiental-estrategica>

(apartat ‘Consulta de Plans d’Avaluació Ambiental’, Província > Alacant, Municipi > Banyeres de Mariola, i > 036/2021/EAE- Pla de millora del Pla parcial del sector 6 Pla Roig de Banyeres de Mariola).

6. Identificació i valoració dels possibles efectes sobre el medi ambient

Segons el que estipula l’article 46.3 del TRLOTUP, l’òrgan ambiental i territorial determinarà, d’acord amb els criteris de l’annex VIII, el sotmetiment al procediment d’avaluació ambiental i territorial ordinari o simplificat, en funció de la certesa en la determinació d’efectes significatius sobre el medi ambient i amb una consulta prèvia a les administracions públiques afectades a què es referixen els articles 48.*d*  i 53.1 del TRLOTUP.

Urbanisme

El Servei Territorial d’Urbanisme d’Alacant emet un informe en data 24 de maig de 2021 pel que fa a l’esborrany del Pla parcial del sector 6 de Banyeres de Mariola en el qual esmenta una sèrie d’antecedents que considera rellevants i fa unes consideracions determinades.

Ateses les consideracions per part de l’Ajuntament, el Servei Territorial d’Urbanisme d’Alacant emet un nou informe el 18 de març de 2022 en el qual indica que l’Ajuntament de Banyeres de Mariola remet una documentació que suposa la modificació de l’esborrany de l’instrument de planejament que s’havia presentat amb anterioritat.

En l’informe s’indica que la proposta pretén modificar la delimitació del sector 6 i excloure la part que pertany al terme municipal de Bocairent i la via pecuària situada al nord. Així, la superfície del sector passa a ser de 84.486 m². El nombre de vivendes previst es reduïx, i passa de les 145 que estaven previstes en les NS a 100 vivendes. S’incorporen, com a part amb eficàcia normativa, les fitxes urbanístiques establides en l’annex V del TRLOTUP. A banda, s’establix l’ordenació detallada del sector, de manera que es definix una xarxa viària sensiblement paral·lela a la vora nord, amb una superfície de 20.972 m², incloent-hi els aparcaments.  La banda situada al nord, en continuïtat amb la via pecuària, es qualifica d’equipament, amb una superfície de 8.814 m². Es preveuen dos zones verdes en l’extrem oest amb una superfície total de 5.069,5 m². Finalment, l’informe indica que es justifica el compliment dels requisits establits en l’article 33.3 del TRLOTUP, de manera que el desenrotllament queda exempt de l’aplicació de la reserva d’edificabilitat per a vivenda protegida.

Respecte a les consideracions territorials, l’informe indica que:

1) L’homologació afecta l’ordenació estructural, ja que, al seu torn, afecta la delimitació dels àmbits del planejament urbanístic diferenciat. La competència per a l’aprovació definitiva correspon a la conselleria competent en Urbanisme, d’acord amb els articles 21 i 44.2 del TRLOTUP.

El pla parcial afecta l’ordenació detallada, i la competència per a l’aprovació definitiva correspon a l’Ajuntament, segons l’article 44.5 del TRLOTUP.

2) L’òrgan ambiental i territorial, en el procediment relatiu a l’homologació, és l’autonòmic i, en el procediment relatiu al pla parcial, el municipal.

3) Es considera que la proposta no incomplix la normativa d’aplicació.

Estratègia territorial de la Comunitat Valenciana (ETCV)

La Subdirecció General d’Ordenació del Territori i Paisatge emet un informe en data 23 de març de 2022 en matèria d’adaptació al Decret 1/2011, del Consell, pel qual s’aprova l’Estratègia territorial de la Comunitat Valenciana.

Banyeres de Mariola pertany a l’àmbit territorial de la Franja Intermèdia i està inclosa en l’àrea funcional d’Alcoi, a la comarca de l’Alcoià.

En l’informe emés s’indica que Banyeres de Mariola compta amb diversos sectors de sòl urbanitzable d’ús residencial en les NS vigents. A escala quantitativa, el desenrotllament del sector 6 «Pla Roig» reduirà la superfície màxima d’ocupació permesa fins als 243.759 m², la qual cosa condicionarà les possibilitats de desenrotllament de plans destinats a ús residencial en el futur.

Pel que fa a l’escala qualitativa, l’informe indica que el model territorial proposat planteja un creixement de sòl urbà residencial fins al límit del terme municipal de Bocairent, aproximadament en el límit del PN de la Serra de Mariola, i prolonga la trama urbana i la connecta amb el parc esmentat. L’informe considera que el desenrotllament d’altres àmbits s’ajustaria millor als principis directors d’ocupació racional i sostenible del sòl per a ús residencial establit en la directriu 78 de l’ETCV.

Es conclou que l’informe és favorable pel que fa a l’adaptació dels índexs de creixement del sòl, d’acord amb l’ETCV.

Paisatge

El Servei d’Infraestructura Verda i Paisatge emet un informe el 4 de maig de 2022 en el qual indica el següent:

• El pla proposat, ubicat en una zona de vora del nucli urbà dins del PORN del Parc de la Serra de Mariola i pròxim a zones d’este amb protecció paisatgística, tindrà una incidència en el paisatge, atés que afecta elements naturals i culturals visibles des de diferents àmbits.

• Per a evitar o mitigar els possibles efectes negatius es requerix un estudi d’integració paisatgística (EIP), de conformitat amb l’article 6.4 del TRLOTUP, en el qual s’han de definir les unitats de paisatge i s’ha d’efectuar una valoració del paisatge mitjançant un procés específic de participació ciutadana. Les determinacions de l’EIP s’han d’integrar en les determinacions de les normes subsidiàries. Les normes d’integració paisatgística s’han d’incorporar a la documentació amb eficàcia normativa, d’acord amb l’article 40 del TRLOTUP.

L’informe realitza les valoracions següents:

• Els desenrotllaments territorials i urbanístics s’han d’integrar en la morfologia del territori i del paisatge, i s’han de definir les vores i les siluetes i preservar la singularitat paisatgística.

• S’ha d’identificar, a escala local i d’acord amb l’escala del projecte, la infraestructura verda com a part de les determinacions de l’ordenació estructural del pla proposat. Les vies pecuàries s’han d’incorporar a la infraestructura verda amb tota la seua secció per a garantir una connectivitat territorial i funcional adequada.

• S’admetrà l’estudi de paisatge esmentat en la documentació aportada com a base per a l’elaboració de l’EIP, sempre que comprenga el mateix àmbit, s’adapte a l’escala del projecte, es redacte d’acord amb la normativa paisatgística vigent i s’actualitze contemplant els canvis eventuals en el paisatge que s’hagen pogut produir durant els anys que han transcorregut des de l’elaboració.

• En tot cas, per a complir amb el que exigixen els articles 8 i 27.*b*  del TRLOTUP, l’EIP ha d’establir unes normes d’integració paisatgística que garantisquen la integració del futur desenrotllament en la morfologia del territori i el paisatge, uns criteris tipològics i volumètrics que facen possible dur a terme una regulació detallada posterior, la definició correcta de la vora urbana, la transició adequada amb el sòl rural i la via pecuària, així com la incidència de l’actuació en la zona limítrofa de la Serra de Mariola (amb especial consideració pel que fa al tractament i el disseny de la vora del carrer V.3 i el carrer per a vianants 4). Els documents amb eficàcia normativa han d’incloure les determinacions de l’instrument de paisatge que corresponga, de conformitat amb l’article 40 del TRLOTUP.

L’informe favorable en matèria d’infraestructura verda i paisatge requerix que s’incorporen al pla els requeriments exposats en les fases posteriors de tramitació.

Espais naturals protegits

El Servei de Gestió d’Espais Naturals Protegits emet un informe el 10 de novembre de 2021 en el qual s’indica el següent:

• Una vegada analitzada la documentació aportada, es constata que l’àmbit proposat se situa en l’àrea d’amortiment prevista en el Pla d’ordenació de recursos naturals del Parc Natural de la Serra de Mariola, en la unitat de zonificació denominada «B.5. Àrees urbanes». Pel que fa als espais compresos en la Xarxa Natura 2000, l’àmbit se situa, parcialment, dins de la ZEPA Serres de Mariola i el Carrascar de la Font Roja.

• S’aplica la normativa aplicable del PORN del Parc Natural de la Serra de Mariola, aprovat pel Decret 76/2001, de 2 d’abril (articles 10.1, 10.2, 58 i annex III). Quant a la normativa del pla rector d’ús i gestió, aprovat pel Decret 79/2007, de 25 de maig, es consideren aplicables els articles 33.1, 37.1, 37.2 i 37.3. Pel que fa a la Xarxa Natura 2000, es consideren aplicables els articles del Decret 60/2016, de 5 d’abril següents: 6, 7.1.*a*, 7.1.*b*, 7.1.*c*  i 7.1.*d*.

• L’informe indica que l’actuació es considera que està inclosa en els supòsits autoritzats en la normativa d’ordenació per a la unitat de zonificació del PORN que s’ha considerat, la qual s’ha d’ajustar estrictament a la delimitació de la unitat d’ordenació denominada «àrees urbanes».

• Així mateix, s’indica que ha de ser conseqüent amb el que establisca la normativa urbanística pròpia del municipi, amb les consideracions específiques orientades a la minimització d’impactes ambientals que es puguen derivar de l’activitat urbanitzadora, tant en la fase d’execució com en la de funcionament, a fi d’evitar incidències en l’àmbit del parc natural.

• Pel que fa a l’afecció a la ZEPA Serres de Mariola i el Carrascar de la Font Roja, l’informe considera que les actuacions previstes poden tindre una incidència en este espai, per la qual cosa s’ha de dur a terme l’avaluació específica dels articles 6 i 7 de l’esmentat Decret 60/2012, de 5 d’abril.

• L’informe conclou que la proposta plantejada en el pla parcial és compatible amb la normativa d’ordenació del Parc Natural de la Serra de Mariola, la qual s’inclou en el seu PORN i en el PRUG. Respecte a la repercussió en la ZEPA Serra de Mariola i el Carrascar de la Font Roja, es considera que s’ha de dur a terme l’avaluació dels efectes que pot tindre el pla en la zona est de l’espai de la Xarxa Natura 2000.

Vida Silvestre (Xarxa Natura 2000)

El Servei de Vida Silvestre i Xarxa Natura 2000 remet un informe el 18 de maig de 2022 en el qual s’indica el següent:

• El projecte avaluat només incorpora, als documents urbanístics ja aprovats, diverses consideracions emeses per l’Ajuntament amb un objectiu que afecta, en part, la millora de la integració ambiental i paisatgística del sector 6 de Banyeres de Mariola. En l’informe emés pel Parc Natural de la Serra de Mariola, en la perifèria de la qual se situa l’actuació, s’indica que «la proposta del pla objecte de l’informe és compatible amb la normativa d’ordenació del Parc Natural de la Serra de Mariola, la qual s’inclou en el seu PORN i en el PRUG». Específicament, pel que fa a la ZEPA Serres de Mariola i el Carrascar de la Font Roja, potencialment afectada, a banda de l’escassa superfície afectada per l’actuació en el seu conjunt, en esta zona no consta la presència de cap espècie que motive la designació del lloc.

• D’acord amb el que s’establix en el Decret 60/2012, de 5 d’abril, del Consell, pel qual es regula el règim especial de l’avaluació i de l’aprovació, l’autorització o la conformitat de plans, programes i projectes, la Direcció General de Medi natural resol:

1. El projecte no tindrà efectes apreciables sobre la Xarxa Natura 2000. D’acord amb el que s’establix en els articles 6 i 7 del decret esmentat, es considera que el projecte no s’ha de sotmetre a una avaluació detallada dels efectes sobre la Xarxa Natura 2000 si els treballs es desenrotllen de la manera prevista.

Ordenació i gestió forestal

El Servei de Gestió i Ordenació Forestal emet un informe el 4 d’abril de 2022 en el qual s’indica el següent:

L’informe relaciona les afeccions següents en l’àmbit del Pla:

• Espais naturals protegits: la zona està inclosa en l’àrea d’amortiment del PN de la Serra de Mariola classificada com a «B.5. Àrea urbana».

• Xarxa Natura 2000: una part de l’àmbit s’inclou dins de la ZEPA Serres de Mariola i el Carrascar de la Font Roja. Afecta també una xicoteta zona del LIC Serres de Mariola i el Carrascar de la Font Roja.

• Muntanyes gestionades per la Conselleria: no presenten afeccions.

• Sòl forestal: no presenta afeccions.

• Vies pecuàries: la zona està afectada, al nord i a l’oest, per la via pecuària «Assagador del camí de la Serra de Mariola», de 20 m d’ample, classificat amb el número 16, segons l’Orde de 22 de febrer, de la Conselleria de Medi Ambient (DOGV de 26.04.1993).

L’informe conclou que per a aprovar el «Pla de millora del programa d’actuació integrada i Pla parcial del sector 6 Pla Roig de les NS de Banyeres de Mariola», s’ha de complir, en matèria de vies pecuàries, el que s’establix en la Llei 3/2014, d’11 de juliol, de la Generalitat, de pies pecuàries de la Comunitat Valenciana.

Risc d’inundació (PATRICOVA)

El Servei de Gestió Territorial emet un informe el 29 de març de 2022 pel que fa al compliment del Pla d’acció territorial sobre prevenció de risc d’inundació a la Comunitat Valenciana (PATRICOVA) en el qual indica que el planejament urbanístic que afecte l’ordenació estructural ha d’analitzar les condicions de drenatge superficial del territori.

En l’informe s’indica que, segons la cartografia del PATRICOVA consultada, no hi ha cap nivell de perillositat en l’àmbit del sector 6 de Banyeres de Mariola. La cartografia del Sistema Nacional de Cartografia de Zones Inundables (SNCZI) no ha estudiat la zona.

L’informe conclou que no hi ha cap afecció per risc d’inundació i no s’observa cap barranc o curs fluvial que puga afectar el sector.

Es comprova, així mateix, que, pel que fa a altres afeccions territorials (incidència sobre aqüífers, corredors territorials, zones d’interés agrològic i altres plans d’acció territorials) l’àmbit del planejament proposat no té cap incidència rellevant.

Entitat de Sanejament d’Aigües (EPSAR)

El Departament de Projectes, Obres i Explotacions de l’Empresa de Sanejament d’Aigües (EPSAR) emet un informe l’11 de febrer de 2022 sobre la capacitat que té el sistema de sanejament i de depuració per a acceptar l’aigua residual generada a conseqüència del desenrotllament de plans generals d’ordenació urbana de Banyeres de Mariola, en el qual s’indica que:

1. Pel que fa a la capacitat del sistema de sanejament i depuració, EPSAR comunica el següent:

• Les aigües residuals generades en el Pla parcial s’han de tractar en el sistema de sanejament i depuració de Banyeres de Mariola.

• El sistema està dissenyat per a tractar 2.500 m³/dia, i en l’actualitat el cabal influent mitjà és de 1.267 m³/dia.

• En la planificació d’obres d’EPSAR es preveuen actuacions en matèria de sanejament i depuració en el municipi de Banyeres de Mariola, atesa la necessitat d’eliminar nitrogen i fòsfor d’acord amb les restriccions indicades per l’òrgan de conca. Esta actuació derivarà en un nou cabal nominal de les instal·lacions de 2.000 m3/dia.

• Segons les dades i les consideracions que s’han aportat, el desenrotllament complet de la figura de planejament de referència generarà, una vegada s’haja desenrotllat de manera íntegra, un increment cabal d’aigua residual de 49,764 m³/dia respecte al que genera el municipi en l’actualitat.

2. Quant a la compatibilitat del Pla parcial del sector 6 Plà Roig de Banyeres de Mariola amb les infraestructures de sanejament i depuració existents o futures, a priori no presenta zones d’afecció a qualsevol infraestructura de sanejament i depuració de la Generalitat Valenciana que es puga planificar.

Una vegada efectuada l’anàlisi tècnica de la documentació presentada i l’objecte d’esta, vistos els informes sectorials emesos, revisada la cartografia existent en el Sistema d’Informació Territorial d’esta conselleria i a la vista dels criteris que s’han establit en l’annex VIII del TRLOTUP, es considera que la proposta del Pla de millora del Pla parcial del sector 6 Pla Roig del municipi de Banyeres de Mariola és compatible amb el PORN, no té afeccions sobre Xarxa Natura 2000 i no altera el model territorial del planejament vigent.

7. Consideracions jurídiques

L’avaluació ambiental estratègica és l’instrument de prevenció que s’establix en la Directiva 2001/42/CE, del Parlament Europeu i del Consell, de 27 de juny, per a integrar els aspectes ambientals en la presa de decisions de plans i programes públics. Esta directiva s’incorpora al dret intern espanyol mitjançant la Llei 21/2013, de 9 de desembre, d’avaluació ambiental, i al dret autonòmic, mitjançant el Decret legislatiu 1/2021, de 18 de juny, del Consell, d’aprovació del text refós de la Llei 5/2014, de 25 de juliol, d’ordenació del territori, urbanisme i paisatge de la Comunitat Valenciana (TRLOTUP).

El Reial decret legislatiu 7/2015, de 30 d’octubre, pel qual s’aprova el text refós de la Llei de sòl i rehabilitació urbana, establix en l’article 22 que els instruments d’ordenació territorial i urbanística estan sotmesos a avaluació ambiental, d’acord amb el que preveu la legislació d’avaluació ambiental.

8. Valoració ambiental d’acord amb els criteris de l’annex VIII del TRLOTUP.

La proposta plantejada pretén modificar la delimitació del sector 6 de Banyeres de Mariola, urbanitzable residencial, i excloure la part que pertany al terme municipal de Bocairent i a la via pecuària situada al nord. Això implica un canvi de superfície, que passa a ser de 84.486 m², i una disminució del nombre de vivendes, que passen de ser 145 a ser 100. A més, s’establix l’ordenació detallada del sector, es definix una xarxa viària sensiblement paral·lela a la vora nord i es preveuen dos zones verdes amb una superfície total de 5.069,5 m². La banda situada al nord, en continuïtat amb la via pecuària, es qualifica d’equipament, amb una superfície de 8.814 m². El desenrotllament de la nova programació es preveu en 3 fases o unitats d’execució.

8.1. Per les característiques dels plans i programes:

– El Pla de millora del Pla parcial del sector 6 «Pla Roig» de Banyeres de Mariola no establix el marc per a projectes sotmesos a avaluació d’impacte ambiental. No influïx en altres plans de rang inferior.

– Pel que fa a les vies pecuàries, l’ordenació proposada és compatible amb la legislació en matèria de vies pecuàries, sempre que es complisca la normativa corresponent.

– El pla proposat tindrà incidència en el paisatge, atés que afecta elements naturals i culturals visibles des de diferents àmbits. És necessari elaborar un estudi d’integració paisatgística.

– Pel que fa a l’afecció a la ZEPA Serres de Mariola i el Carrascar de la Font Roja, es considera que les actuacions previstes, donada l’escassa superfície afectada i l’absència d’espècies en la zona que van motivar la designació del lloc, no tindran efectes que es puguen apreciar sobre la Xarxa Natura 2000 i, en conseqüència, el Pla no s’ha de sotmetre a una avaluació detallada dels seus efectes sobre la Xarxa Natura 2000.

– Quant al risc d’inundabilitat (PATRICOVA), no hi ha cap nivell de perillositat en l’àmbit del sector 6 de Banyeres de Mariola. No hi ha afecció per risc d’inundació i no s’observa cap barranc o curs fluvial que puga afectar el sector. Pel que fa a altres afeccions territorials (incidència sobre aqüífers, corredors territorials, zones d’interés agrològic i altres plans d’acció territorials), l’àmbit del planejament proposat no té cap incidència rellevant.

– El tractament de les aigües residuals està garantit, ja que l’EDAR disposa de la capacitat suficient per al tractament.

– No es modifica el model territorial.

8.2. Per les característiques dels efectes i de l’àrea probablement afectada:

– El desenrotllament de sòl apte per a urbanitzar del sector 6 «Pla Roig» de Banyeres de Mariola es considera que s’inclou en els supòsits autoritzats en la normativa d’ordenació per a la unitat de zonificació del PORN del Parc Natural Serra de Mariola. L’àmbit d’actuació s’ha d’ajustar estrictament a l’àmbit d’actuació de la delimitació de la unitat d’ordenació denominada «àrees urbanes».

– Pel que fa a la repercussió en l’espai de Xarxa Natura 2000, ZEPA Serra de Mariola i el Carrascar de la Font Roja, no s’ha de sotmetre a una avaluació detallada dels efectes sobre la Xarxa Natura 2000.

– La via pecuària «Assagador del camí de la serra de Mariola» no s’afecta, ja que s’ha exclòs del sector, i es crea una franja d’amortiment d’impacte de 20 m d’ample i amb una longitud total que es comprén entre la via pecuària i les illes edificables.

9. Proposta d’acord

Segons el que s’establix en l’article 53 del TRLOTUP, d’acord amb els criteris de l’annex VIII d’esta llei, en relació amb el Pla de millora del Pla parcial del sector 6 Plà Roig de Banyeres de Mariola, ateses l’anàlisi i la valoració que s’han efectuat, consultada la cartografia temàtica de la Conselleria, els antecedents existents, i tenint en compte els informes de les administracions públiques afectades, es pot concloure que la modificació del pla que s’ha proposat no té efectes negatius significatius sobre el medi ambient i el territori, i es pot resoldre l’avaluació ambiental estratègica per mitjà del procediment simplificat.

D’acord amb el que s’ha exposat, es resol:

Emetre l’informe ambiental i territorial estratègic favorable en el procediment simplificat d’avaluació ambiental i territorial estratègica del Pla de millora del Pla parcial del sector 6 Pla Roig de Banyeres de Mariola (Alacant), d’acord amb els criteris de l’annex VIII del TRLOTUP, ja que no tenen efectes significatius sobre el medi ambient. A més, correspon continuar la tramitació de la modificació d’acord amb la normativa sectorial, tenint en compte les determinacions següents:

• Pel que fa a l’afecció paisatgística, s’ha d’elaborar un estudi d’integració paisatgística i s’han d’incorporar al pla parcial els requeriments especificats en l’informe del Servei d’Infraestructura Verda i Paisatge emés el 4 de maig de 2022, al qual se li ha de sol·licitar l’informe en què, si és el cas, s’han d’incloure les determinacions que s’hi indiquen.

Altres consideracions.

Segons establix l’article 53.7 del TRLOTUP, l’informe ambiental i territorial estratègic perdrà la vigència i deixarà de tindre els efectes propis si, una vegada publicat en el *Diari Oficial de la Generalitat Valenciana*, no s’ha aprovat la revisió del pla en el termini màxim de quatre anys des que es va publicar. En este cas, el promotor haurà d’iniciar novament el procediment d’avaluació ambiental i territorial estratègica simplificada de la modificació.

Òrgan competent

La Comissió d’Avaluació Ambiental és l’òrgan competent per a emetre l’informe ambiental i territorial estratègic a què es referix l’article 53.2.*b*  del Decret legislatiu 1/2021, de 18 de juny, del Consell, d’aprovació del text refós de la Llei d’ordenació del territori, urbanisme i paisatge, d’acord amb el que disposa l’article 3.2 del Decret 230/2015, de 4 de desembre, del Consell, pel qual s’aprova el Reglament de l’òrgan ambiental de la Generalitat als efectes d’avaluació ambiental estratègica (plans i programes).

A la vista de tot el que s’ha exposat, la Comissió d’Avaluació Ambiental, acorda: emetre l’informe ambiental i territorial estratègic favorable en el procediment simplificat d’avaluació ambiental i territorial estratègica del Pla de millora del Pla parcial del sector 6 Pla Roig de Banyeres de Mariola, perquè es considera que no té efectes significatius en el medi ambient, amb el compliment de les determinacions que s’inclouen en l’informe esmentat.

Notificar als interessats que, contra esta resolució, com que no és un acte definitiu en via administrativa, no s’hi pot interposar cap recurs, la qual cosa no és un inconvenient perquè puguen utilitzar-se els mitjans de defensa que en el seu dret es consideren pertinents.

Fet que vos notifique perquè se’n tinga coneixement i als efectes oportuns.

Fet que se certifica amb anterioritat a l’aprovació de l’acta corresponent i a reserva dels termes precisos que se’n deriven, tal com ho autoritza l’article 18.2 de la Llei 40/2015, d’1 d’octubre, de règim jurídic del sector públic.

València, 30 de maig de 2022.- El secretari de la Comissió d’Avaluació Ambiental: José del Valle Arocas.»

  

València, 26 de juliol de 2024

Miguel Angel Ivorra Devesa

Director general d'Urbanisme, Paisatge i Avaluació Ambiental